पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना वायरस को रोकने के लिए पंजाब सरकार की ओर से राज्य भर में मिनी लॉकडाउन लगाने के एलान के बाद मलोट शहर के बाजारों में दुकानदार दुविधा में दिखाई दिए। जहां मेडिकल, दूध, फल, सब्जियों, अंडों व करियाने की दुकानें खुली नजर आईं, वहीं दूसरे दुकानदार दुकानों के बाहर एकत्रित नजर आए। कई दुकानदार दुकानें खोलकर बैठे नजर आए। बाजारों में लॉकडाउन वाली स्थिति न होकर लोगों का आना-जाना पहले जैसे जारी था।
कांग्रेस के नेता व व्यापार मंडल के चेयरमैन नरसिंह दास चलाना ने कहा कि कोरोना महामारी के लिए अति जरूरी हिदायतों का पालन सख्ती से करवाया जाए परंतु दुकानदारों की दुकानें बंद करवाकर उन्हें वित्तीय संकट में न डाला जाए। दुकानदार पहले ही आर्थिक मंदी से जूझ रहा है इसलिए कोरोना वॉयरस से पूरी देखभाल के साथ बाजार खोलने की आज्ञा दी जाएं। सुबह पुलिस कर्मचारी दुकानदारों को जरूरी वस्तुओं वाली दुकानों को छोड़ बाकी दुकानों व अदारे बंद रखने की अपील करके दुकानें बंद करवाते दिखाई दिए। देर से डीसी मुक्तसर ने जारी किए आदेशों में क्लीयर हो सका कौन कौन से अदारे बंद रहेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn